༈ཕྱག་ན་རྡོ་རྗེ་དྲག་པོ་གསུམ་དྲིལ་གྱི་སྒྲུབ་ཐབས་བཞུགས་སོ།  ། ན་མོ་བཛྲ་པཱ་ནི་ཡ།  དྲག་པོ་གསུམ་དྲིལ་བསྒོམ་པའི་ཚུལ་ནི།  སྭ་བྷཱ་ཝས་སྦྱངས།  སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་
གྱི་སྟེང་དུ་རང་སེམས་ཧཱུཾ་མཐིང་ག་དེ་ལས་འོད་ཟེར་འཕྲོས།  དོན་གཉིས་བྱས་འདུས་ཡོངས་སུ་གྱུར་པ་
ལས།  རང་ཉིད་གསང་བདག་ཕྱག་ན་རྡོ་རྗེ་སྐུ་མདོག་མཐིང་ནག་ཞལ་གཅིག་ཕྱག་གཉིས་ཀྱི་གཡས་
རྡོ་རྗེ་འཕྱར་ཞིང་།  གཡོན་རྗེས་སུ་བསྟན་པའི་སྡིགས་མཛུབ་ཐུགས་ཀར་གདེངས་པ།  རིན་པོ་ཆེ་དང་
ཀླུ་རིགས་ལྔས་བརྒྱན་པ།  སྟག་གི་པགས་པའི་ཤམ་ཐབས་ཅན།  ཡེ་ཤེས་ཀྱི་མེ་འབར་བའི་དབུས་ན་
བཞུགས་པ།  དེའི་སྤྱི་གཙུག་ཏུ་རྟ་མགོ་ལྗང་ཞུར་རྟ་སྐད་འཚེར་བ།  དེའི་སྤྱི་བོར་བྱ་ཁྱུང་དཀར་པོ།  ཀླུ་
རིགས་བཞི་ཞལ་དུ་གསོལ་ཤིང་།  ཀླུ་རིགས་ལྔས་ཡན་ལག་བརྒྱན་པ།  རང་གི་སྙིང་གར་པད་ཉིའི་
སྟེང་དུ་ཧཱུཾ།  དེ་ལས་འོད་ཟེར་འཕྲོས།  བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས།  ཨོཾ་བཛྲ་པཱ་ནི་
ས་པ་རི་ཝཱ་ར་ཨརྒྷཾ་ནས།  ཤཔྟའི་བར་གྱིས་མཆོད།  བདག་ལ་མཆོག་དང་ཐུན་མོང་གི་དངོས་གྲུབ་སྩལ་དུ་
གསོལ།  ཛཿཧཱུཾ་བཾ་ཧོཿརང་དང་གཉིས་སུ་མེད་པར་གྱུར།  སྙིང་གའི་ཧཱུཾ་ཡིག་གི་མཐར་སྔགས་ཕྲེང་གི་
བསྐོར་བ་ལས་འོད་ཟེར་འཕྲོས།  ལུས་ཀྱི་ནང་ཐམས་ཅད་གང་སྡིག་སྒྲིབ་ནད་གདོན་བར་ཆད་ཐམས་
ཅད་བྱང་ཞིང་དག་པར་གྱུར།  ཨོཾ་བཛྲ་པཱ་ནི་ཧ་ཡ་གྷྲི་བ་ག་རུ་ཎ་ཧཱུཾ་ཕཊ།  ཅེས་པ་མང་དུ་བཟླས་པ་ཡིག་བརྒྱ་བརྗོད།  དགེ་བ་འདི་ཡིས་མྱུར་དུ་བདག། དྲག་པོ་གསུམ་དྲིལ་འགྲུབ་གྱུར་ནས།  ། ཞེས་སོགས་བསྔོ་སྨོན་བྱའོ།  ། ཅེས་པ་འདི་ཡང་བསྔགས་འོས་ཀྱི་ཡོན་ཏན་དུ་མས་ཕྱུག་པའི་ཧར་ཆིན་འཆི་མེད་རྡོ་རྗེ་པོའ་ིཟིའི་ནང་བློན་ཛ་ལང་སྐལ་ལྡན་གྱིས་བསྐུལ་ངོར་བློ་བཟང་ཆོས་ཀྱི་ཉི་མས་སྦྱར་བའོ།།  །།
342